ΑΠΟΦΑΣΕΙΣ
Αριθμ. Δ1α/Γ.Π.οικ. 13068
Παραχώρηση των εγκαταστάσεων κλινών νοσηλείας και κλινών αυξημένης φροντίδας του Νοση-
λευτικού Ιδρύματος Μετοχικού Ταμείου Στρατού
(Ν.Ι.Μ.Τ.Σ.) για την κάλυψη αναγκών δημόσιας
υγείας, που συνδέονται με την αντιμετώπιση του
κορωνοϊού COVID.
ΟΙ ΥΠΟΥΡΓΟΙ
ΕΘΝΙΚΗΣ ΑΜΥΝΑΣ - ΥΓΕΙΑΣ
Έχοντας υπόψη:
1. Τις διατάξεις:
α. Του άρθρου 86 του ν. 4745/2020 «Ρυθμίσεις για την
επιτάχυνση της εκδίκασης εκκρεμών υποθέσεων του
ν. 3869/2010, σύμφωνα με τις επιταγές της παρ. 1 του
άρθρου 6 της Ε.Σ.Δ.Α., ως προς την εύλογη διάρκεια της
πολιτικής δίκης, τροποποιήσεις του Κώδικα Δικηγόρων
και άλλες διατάξεις (Α’ 214)» και του άρθρου 484 του
ν. 4781/2021 «Οργάνωση και λειτουργία Υπουργείου
Εξωτερικών, Συμβούλιο Απόδημου Ελληνισμού, ρύθμιση θεμάτων διεθνούς αναπτυξιακής συνεργασίας και
ανθρωπιστικής βοήθειας και άλλες διατάξεις» (Α’ 31).
β. Του ν. 2292/1995 «Οργάνωση και λειτουργία Υπουργείου Εθνικής Άμυνας, διοίκηση και έλεγχος των Ενόπλων
Δυνάμεων και άλλες διατάξεις» (Α’ 35).
γ. Του π.δ. 121/2017 «Οργανισμός του Υπουργείου
Υγείας» (Α’ 148).
δ. Του π.δ. 83/2019 «Διορισμός Αντιπροέδρου της
Κυβέρνησης, Υπουργών, Αναπληρωτών Υπουργών και
Υφυπουργών» (Α’ 121).
ε. Του α.ν. 1137/1946 «Περί κυρώσεως και κωδικοποιήσεως των διατάξεων των αφορωσών το Νοσηλευτικόν
Ίδρυμα Μετοχικού Ταμείου Στρατού-Ν.Ι.Μ.Τ.Σ.» (Α’ 113).
2. Την υπό στοιχεία Υ4/08-01-2021 απόφαση του Πρωθυπουργού «Ανάθεση αρμοδιοτήτων στον Αναπληρωτή
Υπουργό Υγείας, Βασίλειο Κοντοζαμάνη» (Β’ 32).
3. Την υπό στοιχεία 247153α/9.8.2019 κοινή απόφαση
του Πρωθυπουργού και του Υπουργού Εθνικής Άμυνας
«Ανάθεση αρμοδιοτήτων στον Υφυπουργό Εθνικής Άμυνας, Αλκιβιάδη Στεφανή» (Β’ 3181).
4. Την υπό στοιχεία Δ1α/Γ.Π.οικ. 21170/27.03.2020 κοινή απόφαση του Υπουργού Υγείας και Υφυπουργού Εθνι-
κής Άμυνας «Παραχώρηση των εγκαταστάσεων όλων
των θαλάμων, κλινών νοσηλείας και κλινών αυξημένης
φροντίδας του Νοσηλευτικού Ιδρύματος Μετοχικού
Ταμείου Στρατού (Ν.Ι.Μ.Τ.Σ.) για την κάλυψη αναγκών
δημόσιας υγείας, που συνδέονται με την αντιμετώπιση
του κορωνοϊού COVID-19» (Β’ 1075).
5. Την υπό στοιχεία Β1α,B2α/οικ.12917/1.3.2021 βεβαίωση της Διεύθυνσης Προϋπολογισμού και Δημοσιονο-
μικών Αναφορών, σύμφωνα με την οποία η έκδοση της
παρούσας απόφασης δεν προκαλεί δαπάνη σε βάρος
του προϋπολογισμού του Υπουργείου Υγείας, όσο και
του Προϋπολογισμού των εποπτευόμενων φορέων του
(1η ΥπΕ).
6. Το γεγονός ότι, ενόψει της ανάγκης νοσηλείας ασθενών με κορωνοϊό COVID-19, κρίνεται επιτακτική η πα-
ραχώρηση στο Ελληνικό Δημόσιο των εγκαταστάσεων
κλινών νοσηλείας και κλινών αυξημένης φροντίδας του
Νοσηλευτικού Ιδρύματος Μετοχικού Ταμείου ΣτρατούΝ.Ι.Μ.Τ.Σ., λόγω των ειδικών συνθηκών πανδημίας για
την αντιμετώπιση της παρούσης έκτακτης ανάγκης δημόσιας υγείας, αποφασίζουμε:
Άρθρο μόνο
1. Την παραχώρηση των εγκαταστάσεων 120 κλινών νοσηλείας και κλινών αυξημένης φροντίδας του
Νοσηλευτικού Ιδρύματος Μετοχικού Ταμείου Στρατού
(Ν.Ι.Μ.Τ.Σ.) για την κάλυψη αναγκών δημόσιας υγείας
για χρονικό διάστημα από 01.3.2021 έως και 30.04.2021.
2. Ρητά σημειώνεται ότι οι δεσμευόμενες εγκαταστάσεις όλων των θαλάμων και κλινών νοσηλείας είναι
δυνατόν να μετατρέπονται, ως προς τη χρήση τους, σε
κλίνες Μονάδων Αυξημένης Φροντίδας (Μ.Α.Φ.) ή και σε
κλίνες Μονάδων Εντατικής Θεραπείας (Μ.Ε.Θ.), δυνάμει
απόφασης που λαμβάνει ο Σύνδεσμος- Συντονιστής της
λειτουργικής διαχείρισης που προβλέπεται στην παράγραφο 4 της παρούσας, κατόπιν συνεννόησης με τον
Γενικό Διευθυντή - Συντονιστή του Ν.Ι.Μ.Τ.Σ.
3. Με απόφαση του Γενικού Γραμματέα Υπηρεσιών
Υγείας ή του αρμοδίως εξουσιοδοτημένου από αυτόν
οργάνου καθορίζεται η διαδικασία μεταφοράς των ασθενών που έχουν προσβληθεί από κορωνοϊό COVID- 19
σε εγκαταστάσεις, θαλάμους και κλίνες του Ν.Ι.Μ.Τ.Σ.
Ομοίως, με απόφαση του Γενικού Γραμματέα Υπηρεσιών
Υγείας ή του αρμοδίως εξουσιοδοτημένου από αυτόν
οργάνου, εξειδικεύεται η διαδικασία, καθώς και τυχόν
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Μαρτίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 802
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 802/01.03.2021
αναγκαία συνοδευτικά έγγραφα για την παραπομπή των
ασθενών στο Ν.Ι.Μ.Τ.Σ.
4. Η 1η Υγειονομική Περιφέρεια (Υ.Πε.) αναλαμβάνει
την ευθύνη της επιστημονικής και λειτουργικής διαχείρισης των προς διάθεση κλινών του Ν.Ι.Μ.Τ.Σ. Προς τον
σκοπό αυτό προβλέπεται ο ορισμός Συνδέσμου-Συντονιστή της παραπάνω λειτουργίας μεταξύ της 1ης Υ.Π.ε και
του Ν.Ι.Μ.Τ.Σ. σε συνεργασία με την 1η Υ.Πε. Ο Γενικός
Διευθυντής-Συντονιστής του Ν.Ι.Μ.Τ.Σ., πέραν της άσκησης των προβλεπόμενων στην κείμενη νομοθεσία αρ-
μοδιοτήτων του, συνδράμει τον Σύνδεσμο-Συντονιστή
του εδαφίου 1 της παρούσας παραγράφου στην άσκηση
των καθηκόντων του.
5. Ως Σύνδεσμος-Συντονιστής μεταξύ της 1η Υ.Πε και
του Ν.Ι.Μ.Τ.Σ ορίζεται ορίζεται, ο ιατρός Κοτιλέας Παναγιώτης Αντιστράτηγος εν αποστρατεία, επίτιμος Διευ-
θυντής της Διευθύνσεως Υγειονομικού του ΓΕΣ, που θα
ασκεί τα καθήκοντά του αμισθί και θα συνεπικουρείται:
α) από τον Πρόεδρο του ΕΚΑΒ, ως συντονιστή και
εποπτεύοντα τη διακομιδή των ασθενών και β) από τον
Ιωάννη Μπαραμπούτη, Διευθυντή ΕΣΥ, ιατρό Παθολόγο,
ως Επιστημονικά Υπεύθυνο.
6. Η 1η Υ.Πε. διαθέτει στο Ν.Ι.Μ.Τ.Σ. το απαιτούμενο
προσωπικό (ιατρικό, νοσηλευτικό και πάσης φύσεως
βοηθητικό προσωπικό) και ιατροφαρμακευτικό υλικό,
λαμβάνοντας υπόψη τις κείμενες διατάξεις, καθώς και
τα αυστηρά μέτρα ατομικής προστασίας του προσωπικού για την έναρξη λειτουργίας των θαλάμων νοσηλείας
όσων έχουν προσβληθεί από τον κορωνοϊό COVID-19.
Με απόφαση του Γενικού Γραμματέα Υπηρεσιών Υγείας
δύναται να μετακινείται προσωπικό που εργάζεται με
οιαδήποτε σχέση εργασίας στις δομές της 1ης Υ.Πε., για
τις ανάγκες λειτουργίας του Ν.Ι.Μ.Τ.Σ., σύμφωνα με την
παρ. 1 του άρθρου δεύτερου της από 25.2.2020 Πράξης Νομοθετικού Περιεχομένου «Κατεπείγοντα μέτρα
αποφυγής και περιορισμού της διάδοσης κορωνοϊού»
(Α’ 42), η οποία κυρώθηκε με το άρθρο 1 του ν. 4682/2020
(Α’ 76), όπως εκάστοτε ισχύει.
7. Οι ασθενείς δεν επιβαρύνονται με ιατρικές αμοιβές
και συμμετοχές επί των νοσηλίων. Η αναγκαία ημερήσια φαρμακευτική αγωγή για ασθενή νοσούντα από
κορωνοϊό COVID-19 με συνοδά ή μη νοσήματα, επιβαρύνει τον προϋπολογισμό του Ε.Ο.Π.Υ.Υ.
8. Υπεύθυνος συντονισμού και εποπτείας της διαδικασίας διακομιδής ασθενών από δημόσια νοσοκομεία σε
τμήματα νοσηλείας ή και θαλάμους με κλίνες αυξημένης
φροντίδας στο Ν.Ι.Μ.Τ.Σ. ορίζεται το Ε.Κ.Α.Β., κατόπιν
σχετικής ημερήσιας ενημέρωσής του για τη διαθεσιμότητα των κλινών νοσηλείας και των κλινών αυξημένης
φροντίδας, καθώς και για το είδος των υπό διακομιδή
νοσηλευτικών περιστατικών.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 1 Μαρτίου 2021
Οι Υπουργοί
Υφυπουργός
Εθνικής Άμυνας
Υγείας
ΑΛΚΙΒΙΑΔΗΣ ΣΤΕΦΑΝΗΣ
ΒΑΣΙΛΕΙΟΣ ΚΙΚΙΛΙΑΣ
Αναπληρωτής Υπουργός Υγείας
ΒΑΣΙΛΕΙΟΣ ΚΟΝΤΟΖΑΜΑΝΗΣ

[Source: 20210200802.pdf | Tokens: 6311]